मीडिया से बात करते हुए लखनऊ सोसाइटी के संस्थापक शमीम-ए-आरजू ने बताया कि हर साल की तरह इस बार का लखनऊ लिटरेरी फेस्टिवल भी कुछ नया लेकर आया है। फेस्टिवल में जहाँ साहित्य से लेकर सिनेमा एवं मीडिया जगत के दिग्गज शामिल होंगे, वहीं राजनीति के चर्चित चेहरे भी इसमें अपनी लिखी पुस्तकों पर बात करेंगे। शमीम-ए-आरजू ने बताया कि इस बार लखनऊ लिटरेरी फेस्टिवल एसिड अटैक सर्वाइवर को समर्पित किया गया है, जिसकी थीम है ‘साहित्य, राजनीति और हम’।